Държавен вестник, бр. 44, 2022 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  44
97 
18.3 Обучение и квалификации 
18.3.1. Нивото на компетентност и обучението, които се считат за необходими за капитана и всеки член 
на екипажа, се определят и демонстрират в светлината на следните насоки, приети от компанията по 
отношение на конкретния тип и модел на съответния плавателен съд и предвидената длъжност.  Повече 
от един член на екипажа следва да бъде обучен да изпълнява всички съществени оперативни задачи 
както в нормални, така и в аварийни ситуации. 
18.3.2. Администрацията определя нужния период на оперативно обучение за капитана и всеки член на 
екипажа и, ако е необходимо, периодите, през които се провежда необходимата преквалификация. 
18.3.3. Администрацията трябва да издаде свидетелство за квалификационен клас за тип на капитана и 
на всички офицери, назначени на длъжности, след подходящ период на практическо/симулаторно 
обучение и след приключване на практически изпит по съответните оперативни задачи на борда за 
съответния тип и модел плавателен съд, и следвания маршрут. Обучението за квалификационен клас за 
тип трябва да обхваща най-малко следните дисциплини: 
 
.1.познаване на всички бордови системи за задвижване и управление, включително комуникационното и 
навигационното оборудване, рулевата, електрическата, хидравличната и пневматичната системи, както и 
трюмните помпи и противопожарната система; 
.2. аварийния режим на системите за контрол, управление и задвижване и правилните действия при такива аварии; 
.3. характеристиките на плавателния съд по отношение на управлението му и ограничаващите 
експлоатационни фактори; 
.4. процедури за комуникация на мостика и навигациионни процедури; 
.5. начална устойчивост и устойчивост при повредено състояние на плавателния съд и способност за 
оцеляване при различните ситуации с повреда; 
.6. местоположение и използване на спасителните средства на плавателния съд, включително 
оборудването на спасителните съдове; 
.7. местоположението и използването на аварийните изходи на плавателния съд и евакуацията на пътниците; 
.8. местоположението и използването на противопожарни и пожарогасителни уреди и системи в случай 
на пожар на борда; 
.9. местоположението и използването на устройства и системи за контрол на повредите, включително 
работа с водонепроницаеми врати и осушителни помпи; 
.10. системи за съхраняване и обезопасяване на товари и превозни средства; 
.11. методи за контрол и комуникация с пътниците при аварийна ситуация; и 
.12. местоположение и използване на всички други елементи, изброени в ръководството за обучение. 
18.3.4. Свидетелството за квалификация за конкретен тип и модел плавателен съд е валидно за 
обслужване на маршрута, който трябва да се следва, само ако е заверено от Администрацията след 
приключване на практическия изпит за този маршрут. 
18.3.5. Свидетелството за квалификация за тип трябва да се заверява на всеки две години и 
Администрацията трябва да има определени процедури за заверка. 
18.3.6. Всички членове на екипажа трябва да получат инструкции и обучение, както е посочено в 18.3.3.6 до 12. 
18.3.7. Администрацията трябва да определи стандартите за физическа годност и честотата на 
медицинските прегледи, като взема предвид съответния маршрут и плавателен съд.  
18.3.8. Администрацията на държавата, в която ще оперира плавателният съд, ако е различна от 
държавата на флага, трябва да е признала обучението, опита и квалификацията на капитана и на всеки 
член на екипажа.  Валидно свидетелство за компетентност или валидното потвърждение в съответствие с 
разпоредбите на Международната конвенция за вахтената служба и нормите за подготовка и 
освидетелстване на моряците (STCW), които са в сила за лицата, от които се изисква да притежават 
такова свидетелство или 
98 
 
свидетелството трябва да се признава като доказателство за нужното обучение, опит и квалификация от 
Администрацията на държавата, в която плавателният съд ще оперира. 
 
18.4 Екипаж на спасителните съдове и надзор 
18.4.1. На борда следва да има достатъчен брой обучени лица за работа на смени и подпомагане на 
необучените лица. 
 
18.4.2. Трябва да има достатъчен брой членове на екипажа, които може да бъдат палубни офицери или 
сертифицирани лица, на борда за управление на спасителните съдове, дежурните лодки и съоръженията 
за спускане, необходими за евакуирането на общия брой лица на борда. 
 
18.4.3. Палубен офицер или сертифицирано лице трябва да отговаря за всеки използван спасителен съд. 
Независимо от това, Администрацията, като отчита естеството на пътуването, броя на лицата на борда и 
характеристиките на плавателния съд, може да разреши палубен офицер, лице, което е сертифицирано 
или лица, които са опитни в подготовката и работата на спасителните салове, да бъдат зачислявани като 
отговорници за всеки спасителен сал по единично или за група спасителни салове. 
 
18.4.4. Лицето, което отговаря за спасителните съдове, следва да има списък на екипажа на 
спасителните съдове и да следи той да е запознат със задълженията си. 
 
18.4.5. На всяка дежурна лодка и моторизиран спасителен съд трябва да има лице, което да може да 
управлява двигателя и да извършва работни настройки. 
 
18.4.6. Капитанът следва да осигури равномерно разпределение на лицата, посочени в 18.4.1—18.4.3, 
между спасителните съдове на плавателния съд. 
 
18.5 Инструкции за действия при аварийни ситуации и тренировки 
18.5.1. При или преди заминаване, на пътниците се предоставят инструкции относно използването на 
спасителни жилетки и действията, които трябва да се предприемат при аварийна ситуация.  Вниманието 
на пътниците се насочва към аварийните инструкции по 8.4.1 и 8.4.3. 
 
18.5.2. Аварийните противопожарни и евакуационни тренировки за екипажа се провеждат на борда на 
плавателния съд през интервали, ненадвишаващи една седмица за пътническите плавателни съдове и 
един месец за товарните плавателни съдове. 
 
18.5.3. Всеки член на екипажа участва в най-малко една тренировка за евакуация, борба с пожарите и 
авариите на месец. 
 
18.5.4. Бордовите тренировки се провеждат, доколкото е възможно, чрез симулиране на  реална 
аварийна ситуация.  Тези симулации включват инструктаж и експлоатация на уредите и системите за 
евакуация, противопожарна безопасност и контрол на повредите на плавателния съд. 
 
18.5.5. Бордовият инструктаж и експлоатацията на оборудването и системите за евакуация, 
противопожарна безопасност и контрол на повредите на плавателния съд включват  подходящо 
кръстосано обучение на членовете на екипажа. 
 
18.5.6. На всеки пътник и член на екипажа се предоставят инструкции на съответните езици за аварийни 
ситуации, включително обща диаграма на плавателния съд, показваща местоположението на всички 
изходи, маршрути за евакуация, определени сборни пунктове, аварийно оборудване, спасителни 
средства и приспособления, както и илюстрация на поставянето на спасителните жилетки.  Те се поставят 
в близост до всяка седалка за пътници и екипажа. 
 
18.5.7. Записи 
Датата, на която се провеждат събиранията, детайлите на тренировките за напускане на плавателния съд 
и противопожарните тренировки, тренировките, свързани с други спасителни средства и обучението на 
борда се записват в дневника, чието съставяне може да бъде наредено от Администрацията.  Ако в 
определеното време не се проведе пълна тренировъчна или учебна процедура за сбор, в дневника се 
вписват обстоятелствата и обхватът на проведената такава.  Копие от тази информация се изпраща на 
ръководството на оператора. 
 
18.5.8. Тренировки за евакуация 
 
18.5.8.1. Сценариите на евакуационните тренировки се променят всяка седмица, така че да се симулират 
различни аварийни ситуации.